vi gu hbs_lat hbs_lat en en en en en en en en en en hbs_lat en en en en en en en en en en en gu en gu en en en gu gu gu gu gu en gu gu gu en gu gu gu en gu gu en en gu en en en tr en en en en gu gu en gu en gu gu gu en gu gu gu fr en en en en en en en en en en en pt en gu gu gu gu gu gu en
રઝળપાટ | Razalpat - Part 3
My Monsoon Playlist – બારે મેઘ ખાંગા
વરસાદ અને સર્જનાત્મકતાને શો સંબંધ? વરસાદી મોસમમાં રચાયેલી કે વરસાદ વિશેની રચનાઓ વધુ ભીની કેમ હોય છે? ખોળામાં લેપટોપ લઈને લખતી વખતે જો બારીની બહાર ઝરમર ઝરમર ચાલુ હોય તો અભિવ્યક્તિ કેમ લીલી લીલી થઇ જાય છે? મને ખબર નથી. છતાં, કાલિદાસથી લઈને કૈલાશ ખેર સુધી કેટલાંય કવિ, લેખક અને ગાયક કુદરતના આ ભેદી, બળવાખોર તત્વને પોતપોતાની રીતે અંજલિ અર્પી ચુક્યા છે. Continue reading
Script for my 4th outing at AIR. Recording on: 19th May 2016. Broadcast on: 12th June 2016 @ 6.30pm. Audio attached below.
આજથી બે અઢી હજાર વર્ષો પહેલાંની એક કાજળઘેરી રાતની વાત છે. એક 29 વર્ષીય યુવક – નામે સિદ્ધાર્થ ગૌતમ, તેનો ઘર-પરિવાર, સત્તા સંપત્તિ બધું જ ત્યજીને એક મહાન સફર પર નીકળે પડે છે. આજે આટલા વર્ષે પણ તેની સફર દુનિયા યાદ કરે છે.
બીજી એક અંધારી રાતે, આજથી પચાસ સાહિઠ વર્ષ પહેલાં, અન્ય એક ચોવીસ વર્ષીય યુવકને પોતાનો દેશ તિબેટ છોડીને ચાલી નીકળવું પડે છે. એની સફર પણ મહાન સાબિત થાય છે. આજે દુનિયા તેને દલાઈ લામા તરીકે ઓળખે છે.
અને હજુ એક ચોવીસ વર્ષીય યુવક, તેના બે મિત્રો સાથે, એક સુમસામ રાત્રીએ પોતાના ઘરથી હજારો કિલોમીટર દુર એક અજાણ્યા ગામમાં આવી ચડે છે. એની જાણબહાર જ આ એના જીવનની એક મહાન સફરની શરૂઆત થઇ રહી છે.
આ ત્રીજો યુવક એટલે હું, તુમુલ બુચ. હાજર છું, મારા લેહ-લડાખના પ્રવાસની વાતો લઈને. Continue reading
Udaan part 5: અકુલ દોરીયાર બુઝી કુલ નાહી રે
May 3 / Tumul Buch / 0 Comments
ઓગણીસ વર્ષની કાચી ઉમરમાં પિતાનું મૃત્યુ, માતાનું ડીપ્રેશન, કુટુંબીઓના મ્હેણાં-ટોણા, પરીક્ષામાં નાપાસ અને પ્રેમમાં નિષ્ફળતા જેવી અનેક પ્રતિકુળતાઓ જોઈ ચુકેલી નમ્રતાને ઘર અને શહેર છોડીને ક્યાંક દુર પહાડોમાં ચાલ્યા જવાનું મન થયા કરતુ. તેની આ મહેચ્છા પૂરી કરવામાં તેને મદદરૂપ થાય છે રોહન – તેને tinder પર મળેલો મુંબઈનો છોકરો. ફરતાં ફરતાં તેઓ હિમાલયના એક સાવ નાના ગામડામાં આવી પહોચે છે જે નમ્રતાએ કલ્પનામાં જોયેલું બિલકુલ એવું જ છે. રાતના તાપણા પાસે બેસીને વાતો કરતી વખતે નમ્રતા ભાંગી પડે છે અને તેની આપવીતી સંભળાવવાનું શરુ કરે છે, જે સાંભળીને રોહનને તેના અપહરણ વિષે જાણ થાય છે. હવે આગળ … Continue reading
છેલ્લી ઘડીએ વાર્તા લખવાની જહેમત
April 6 / Tumul Buch / 0 Comments
નોંધ: વાર્તા રે વાર્તાની વાર્તાલેખન શિબિર 11 માટે રાજુ પટેલે મને આપેલા વિષય, “છેલ્લી ઘડીએ વાર્તા લખવાની જહેમત” ઉપર હું લખવા બેઠો ત્યારે મને એકની બદલે ત્રણ અલગ વિચારો આવ્યા. મેં ત્રણેયને એક તાંતણે પરોવવાની કોશિશ કરી છે.
એ સાંજથી જ કાંઈક અમંગળ થવાના સંકેત મને મળી રહ્યા હતા. રાજુનું આમ એકાએક મળવા આવવું, જેને ભૂતકાળ માની ચુક્યો હતો એવા એક જુના દરદનું પાછા આવવું, દૂધનું ઉભરાઈ જવું અને બારીની બહાર કયાંક દૂરથી આવતો રડતા શિયાળવાંનો અવાજ. મારે ત્યારે જ સમજી જવું જોઈતું હતું જ્યારે રાજુએ છેલ્લી ઘડીએ પેલો બોમ્બ ફોડ્યો. પરંતુ આવા દોડાડોદના સમયમાં બની રહેલી ઘટનાઓ તમારા મગજમાં એટલો ઘોંઘાટ કરી મુકે છે કે પેલી શરમાળ અંત:સ્ફૂરણાનો અવાજ દબાઈ જાય છે. રાજુએ કરેલી વાત મુજબ હવે કંઈ પણ કરીને કાલ સવાર સુધીમાં પૂર્ણ વાર્તા બનાવવી જ રહી. Continue reading
Udaan Part 4: બંધન
March 31 / Tumul Buch / 0 Comments
ઓગણીસ વર્ષની કાચી ઉમરમાં પિતાનું મૃત્યુ, માતાનું ડીપ્રેશન, કુટુંબીઓના મ્હેણાં-ટોણા, પરીક્ષામાં નાપાસ અને પ્રેમમાં નિષ્ફળતા જેવી અનેક પ્રતિકુળતાઓ જોઈ ચુકેલી નમ્રતાને ઘર અને શહેર છોડીને ક્યાંક દુર પહાડોમાં ચાલ્યા જવાનું મન થયા કરતુ. તેની આ મહેચ્છા પૂરી કરવામાં તેને મદદરૂપ થાય છે રોહન – તેને tinder પર મળેલો મુંબઈનો છોકરો. ફક્ત એક નાનકડી મુલાકાત અને એક મહિનામાં ચેટીંગથી થયેલી જાણપિછાણ બાદ બંને દિલ્હીમાં મળે છે અને રાતની બસ પકડીને હિમાલય તરફનો પ્રવાસ શરુ કરે છે. બસમાં તેમને એક નાનકડો છોકરો મળે છે જે એમને પોતાના ગામ લઇ જાય છે. હવે આગળ… Continue reading
Surat Bandra Intercity – Part 1
January 28 / Tumul Buch / 1 Comment
રોજની જેમ જ એ દિવસે પણ સુરત-બાન્દ્રા ઇન્ટરસીટી બરાબર સાંજના ચાર વાગ્યાના નિર્ધારિત સમયે સુરત સ્ટેશનથી નીકળી હતી. ધર્મેશ શાહ અને કરસન કાકા પેન્ટ્રી ની બાજુના એસી ચેરકાર વાળા ડબ્બામાં ગોઠવાઈ ગયા હતા. આ ટ્રેન બોરીવલી પહોચે ત્યાં સુધીના ચાર કલાક ધર્મેશ માટે જિંદગીનો સૌથી બોરિંગ સમય હતો. કરસન કાકા ગાડી ઉપડતા ભેગ પેન્ટ્રી માંથી જે આવે તે દાબીને ખાતા અને નવસારી આવે ત્યાં સુધીમાં તો ઘોરવા લાગતા. જો તેમને ભાવતું ખાવાનું હોય તો પેટની શરમ રાખ્યા વિના ઠુંસતા અને પછી આખો રસ્તો એસીની હવા બગાડતા. આમ છતાં જાગતા કરસન કાકા કરતા સુતેલા કરસન કાકા લાખ ગણા સારા. Continue reading
Top “Razalpat” moments of 2015
January 26 / Tumul Buch / 3 Comments
“The universe is made of stories, not of atoms”
When you go out and see the world, leaving behind your comfort zone, you realize many truths about the universe and yourself (like the one above). You also realize that you are not the first one to have realized them. Many wise men before you have also passed through the same dilemmas and felt the same emotions as you and they’ve put it so eloquently that you can’t help but quote them. Continuing with our annual tradition of recollecting past year’s travel experiences, this time Pratik, Shabbir and I are sharing our top travel moments of 2015. Moments of wonder, scepticism, fear, determination, joy, serenity. Moments which left a permanent mark. Moments which made us a tad bit wiser. Continue reading
January 17 / Tumul Buch / 5 Comments
Following is the script for my 3rd stint at AIR to be aired on 24th January 2015.
ચેતવણી: આ નિબંધમાં વર્ણવેલી જગ્યા સાથેનો મારે અદકેરો લગાવ હોઈ એ શબ્દચિત્ર ન રહેતા, પ્રેમચિત્ર બની જઈ શકે છે. અન્ય રીતે કહું તો વેળાસનું હોય એના કરતા વધુ ગુલાબી અને romantic ચિત્ર રજુ થયું હોય એવી શક્યતા છે.
કેટલાક મહિનાઓ પહેલા મારે હિમાલયના પહાડોમાં વસેલા એક ગામડાની સરકારી પ્રાથમિક શાળામાં જવાનું થયું. મારે ત્યાના વિદ્યાર્થીઓ સાથે મુંબઈના શહેરી જીવન અને તેમની જીવનશૈલી વચ્ચે કેટલો તફાવત હતો તે વિષે વાતો કરવાની હતી. જ્યારે મેં તેમને મુંબઈના દરિયા વિષે જણાવ્યું ત્યારે સૌના ચહેરા પર એક જાતની મૂંઝવણ છવાયેલી હતી કારણકે તેમણે દરિયો જોયો જ નહોતો અને આટલી વિશાળ જળરાશી કેવી દેખાય એ કલ્પના કરવી તેમને માટે અશક્ય વાત હતી. જુદી જુદી અનેક રીતે સમજાવવાની કોશિશ કરવા છતાં અને ફોટો બતાવવા છતાં તેમને દરિયો શું ચીજ છે એ હું સંતોષપૂર્વક સમજાવી જ ના શક્યો.
Udaan Part 3 – સોનાપાની
January 11 / Tumul Buch / 0 Comments
ન્યુ દિલ્હી રેલ્વે સ્ટેશનની બહાર બપોરના બાર વાગ્યાની આસપાસ એક ટૂંકા કાંટાળા વાળ, વધેલી છતાં વ્યવસ્થિત રાખેલી કાળી કાળી દાઢી વાળો, બાવડાં દેખાય એવું ચપોચપ ટી-શર્ટ પહેરેલો એક હટ્ટોકટ્ટો જુવાન બીજા એક જુવાન, લગભગ એની જ ઉમરના છતાં ગરીબડા લાગતા સાઇકલ રીક્ષા વાળાને પીટી રહ્યો હતો. સાવ ક્ષુલ્લક વાતમાંથી શરુ થયેલો ઝઘડો જોતજોતામાં હાથાપાઈનું રૂપ લઇ ચુક્યો હતો. થયું એવું કે તગડા જુવાનની હરિયાણા નંબરપ્લેટ ધરાવતી મોંઘીદાટ અને નવીનકોર – જેની હજુ રીબીન પણ નહોતી ખોલી – એવી ગાડી સાથે સાઈકલ રીક્ષા વાળો ઘસાયો અને ગાડી પર નાનોસરખો ઉઝરડો પડી ગયો. અને રીક્ષા વાળનું આવી બન્યું. Continue reading
January 7 / Tumul Buch / 4 Comments
એક વાંદાઓથી ભરેલી ઓરડીમાં મારે એક રાત પુરતું સુવાનું થયું હતું. મારા સામાનમાં કે પથારીમાં વાંદા ચડી જશે એ બીકે મને માંડ માંડ ઊંઘ આવી અને સવારે ઉઠીને સૌથી પહેલો વિચાર પણ એ જ આવ્યો કે લાવ જોઈ લઉં ક્યાંક સાચ્ચે જ બેગમાં વાંદા ઘુસી તો નથી ગયા ને. અને ત્યારબાદ જે વિચાર આવ્યો એનું પરિણામ આ વાર્તા છે.
દર્શન પટેલ અમદાવાદના સરદાર વલ્લભભાઈ પટેલ આંતરરાષ્ટ્રીય હવાઈ અડ્ડા પર ન્યુ યોર્કની ફ્લાઈટની રાહ જોતો બેઠો હતો.
તારકોન તિલચટ્ટા તેના વહાલાં પરિવારજનોને છોડીને એક લાંબી, અનિશ્ચિત મુસાફરી પર  જઇ રહ્યો હતો. કદાચ હંમેશને માટે. Continue reading
« Older posts Newer posts »
ધ્રુવ ભટ્ટની આગામી નવલકથા “ના”નાં પહેલા પ્રકરણ વિષે એક નોંધ
દુબઈ: ઘર એટલે …?
ફોટોબ્લોગ: સર્વોદય વિદ્યાલય, પીંડવળ [૨૦૧૭નું પ્રવાસનું સરવૈયું શ્રુંખલા હેઠળ]
હિમાચલ : ભોષ, મનાલી, ભ્રીગુ [૨૦૧૭નું પ્રવાસનું સરવૈયું શ્રુંખલા હેઠળ]
જન્મ, મૃત્યુ અને વેળાસ [૨૦૧૭નું પ્રવાસનું સરવૈયું શ્રુંખલા હેઠળ]
Theme by Anders Noren — Up ↑